Жулиета Шишманова
Жулиета Шишманова е българска състезателка по гимнастика (спортна и художествена) и треньорка по художествена гимнастика.

Биография 
Родена на 5 януари 1936 като 4-та дъщеря на Марко Шишманов в Несебър. Първите си стъпки в спортната гимнастика прави като ученичка в Поморие при Димитър Иванов. После в Бургас необикновената и енергия е забелязана от Спасия Вълчанова и Невена Ганчева.

По-късно е включена в представителния отбор по спортна гимнастика, но Жулиета Шишманова търси новото в художествената гимнастика. На 7 октомври 1956 г. в Бургас заедно с първото републиканско първенство по спортна гимнастика се провежда и дебютното по художествена гимнастика.

С нейните възпитанички Мария Гигова, Нешка Робева, Румяна Стефанова и Красимира Филипова става всепризната треньорка.

На 16 март 1978 г. Жулиета Шишманова и пианистката Снежана Михайлова загиват в самолетна катастрофа на път за Варшава.

Постижения 
 След световното първенство в Копенхаген през 1967 г. чуждите вестници пишат: „Българките са най-добри“. Шишманова със своята възпитаничка Мария Гигова, спечелила първия златен медал (на обръч) за България, показва на света, че се заражда новата съвременна българска школа.
 През 1969 е официалният триумф на Шишманова във Варна.
 На следващото първенство в Хавана Мария Гигова отново е най-добра в света, а Шишманова – всепризната треньорка.
 За постижения в работата си е носител на редица държавни отличия (заслужил майстор на спорта, заслужил треньор, герой на социалистическия труд)

Факти 
 През 1981 спортната журналистка Маргарита Рангелова издава документален очерк за Жулиета Шишманова и нейните възпитанички Мария Гигова, Нешка Робева, Румяна Стефанова и Красимира Филипова.
 Международният турнир за приз „Жулиета Шишманова“ е кръг от веригата „Гран При“.

Източници 
 Сайт на Националната спортна академия
 Маргарита Рангелова, „Жулиета Шишманова“, 1981, интернет версия

Треньори на националния отбор по художествена гимнастика на България
Български художествени гимнастички
Български спортни гимнастички
Герои на социалистическия труд на България
Носители на орден „Георги Димитров“
Заслужили майстори на спорта
Жертви на авиационни произшествия
Родени в Несебър